Agʻdam
Agʻdam (ozarbayjoncha: Ağdam) — Ozarbayjon Respublikasidagi arvoh shahar va Agʻdam tumanining nominal markazi. Agʻdamga 1741-yil asos solingan va 1828-yil shahar maqomi berilgan. Sovet davrida ancha oʻsgan. Agʻdam Stepanakertdan 26 km (16 milya) uzoqlikda, Qorabogʻ tizmasining sharqiy etagida, Qorabogʻ tekisligining chekkasida joylashgan. Aholisi 39,8 ming kishi (1999). Birinchi Togʻli Qorabogʻ urushigacha bu yerda sariyogʻ, vino va brendi, mashinasozlik va ipak zavodlari, aeroport va ikkita temir yoʻl vokzali faoliyat yuritgan. 1989-yilga kelib Agʻdam 28 031 nafar aholiga ega edi. Ozarbayjon qoʻshinlari urush paytida mamlakatdagi siyosiy notinchliklar ortidan Qorabogʻdan chiqib ketar ekan, arman qoʻshinlari 1993-yil iyulida Agʻdamni egallab oldilar. Shiddatli janglar shahar aholisini sharqqa qochishga majbur qildi. Hujum qilgandan soʻng, arman kuchlari shaharni egallab olishdi. 2020-yilgacha u de facto Togʻli Qorabogʻ respublikasining bir qismi boʻlgan va deyarli butunlay vayron boʻlgan hamda aholi yashamagan. 2020-yildagi Togʻli Qorabogʻ urushiga yakun yasagan kelishuv doirasida shahar va uning atrofidagi tumanlar 2020-yil 20-noyabrda Ozarbayjon nazoratiga oʻtdi. Ozarbayjon hukumati 2022-yil yanvar oyida shaharchani ozarbayjonlik sayyohlar uchun ochdi.